જુલાઇમાં વરિષ્ઠ પત્રકાર મધુ કિશ્વરે એક તસવીર ટ્વીટ કરી અને લખ્યુ કે આ તસવીરથી બિહારમાં માર્ગ નિર્માણમાં થઇ રહેલ ગોટાળાની પોલ ખુલી રહી છે. કિશ્વરે જે તસવીર શેર કરી હતી તેમાં રસ્તાને જાજમની જેમ વાળીને ઉખડતુ બતાવવામાં આવ્યુ હતુ. તસવીર સોશિયલ મીડિયામાં વાયરલ થઇ ગઇ. પરંતુ જ્યારે તપાસ કરવામાં આવી તો કહાની કંઇક અલગ જ નીકળી. તસવીર બિહારની નહિ બાંગ્લાદેશની હતી. બિહારના ડેપ્યૂટી સીએમ તેજસ્વી યાદવે તસવીર પર જવાબ આપતા ટ્વીટ કર્યુ કે આ બિહારને બદનામા કરવાની કોશિશ છે. આ બિહારની તસવીર નથી.